ישורון (מאסף תורני)

ישורון הוא מאסף תורני חצי-שנתי היוצא לאור בירושלים ובניו יורק מאמצע שנות ה-90 של המאה ה-20. לפי הגדרת עורכיו, כולל המאסף ”משא ומתן בהלכה, חידושי תורה, מחשבה מגדולי דורנו וחובשי בית המדרש ומאוצרות חכמי ישראל לדורותיהם”. המאסף יוצא לאור, בדרך כלל, פעמיים בשנה. הכרך הראשון הופיע בתשרי ה'תשנ"ז, כרך מ' יצא לאור בניסן ה'תשע"ט. כל כרך מכיל קרוב לאלף עמודים, ובו המדורים הבאים: אור הגנוז – מתורתם של קדמונים על פי כתבי יד שרואים אור לראשונה שפתי ישנים – מתורתם של גדולי הדורות הקודמים מבי מדרשא – מתורתם וחדושיהם של גדולי הדור ותלמידי חכמים עכשוויים שערי הלכה – בירורים הלכתיים מקיפים מגדולי הפוסקים בשאלות אקטואליות הקולמוס והספר – מחקר תורני ומאמרים ביבליוגרפיים וכן בירורים הנוגעים לחכמת ישראל. בין הישגיו של כתב העת ניתן למנות את הדפסתם של מאגדים שלמים של כתביהם של אישים נודעים, בדרך כלל מארכיוני המשפחות. לצד חומר תורני מהאישיות לה יוחד הכרך ובני חוגה, מופיע חומר היסטורי רב ערך כמו מכתבים בענייני ציבור ומסמכים נוספים. המערכת מוסיפה ביוגרפיה ומאמר הערכה על האישיות המסוקרת. בין האישים שיצירתם הלא מודפסת נאספה במסגרת כתב העת, ניתן למנות את: הגאון מווילנה ותלמידיו (כרכים ד–ז), רבי דוד לוריא "הרד"ל" (ד–ו), הרב אברהם פרבשטיין (ז), הרב שלמה היימן (ח–ט), הרב יוסף דב הלוי סולובייצ'יק (ירושלים) (ח–י), הרב בנימין פולר (ט), הרב מרדכי גיפטר (י), הרב יחיאל מיכל פיינשטיין, הרב אלעזר מנחם שך (יא–יב), הרב דוד פרידמן (פינסק-קרלין), הרב זליג ראובן בנגיס (יב), הרב ישראל יעקב פישר (יג), הרב דב בריש ווידנפלד ("הגאון מטשעבין") וחתנו הרב ברוך שמעון שניאורסון (יג–יד), הרב יחיאל מיכל פיינשטיין (יד), הרב שלמה זלמן אוירבך (טו–טז), הרב מאיר שפירא (טז), הרב מרדכי שלמה ברמן (יז), הרב יעקב יצחק רודרמן (יז–יח), הרב משה שמואל שפירא (יח–יט), הרב יחיאל מרדכי גורדון (יט), הרב ישראל גרוסמן (כ), הרב יוסף אליהו הנקין (כ–כא), הרב יעקב קנטרוביץ (כא), הרב ראובן גרוזובסקי (כא, כג), הרב נחום פרצוביץ (כב), הרב אריה לייב ליפקין (כג), הרב רפאל נתן נטע רבינוביץ (כג–כד), הרב פנחס הורוביץ "בעל ההפלאה", והרב נתן אדלר (כד–כה), הרב דוד צבי הילמן (כה), הרב פינחס הירשפרונג, הרב אברהם יעקב זלזניק (כו), הרב נתן צבי פינקל (מיר). רבי יעקב עמדין (ל). הרב זליג עפשטיין (לב). הרב הלל זקס (לג). הרב חיים שלמה ליבוביץ (לה). הרב אהרן יהודה לייב שטיינמן (לט). הרב זכריה געללעי (מ). הרב אליהו ברוך פינקל, והרב שריה דבליצקי (מא). עם המשתתפים במאסף נמנים תלמידי חכמים, ראשי ישיבות ופוסקים, לצד אנשי מחקר ואקדמיה. הקובץ נערך על ידי הרב שלמה גוֹטֶסמן מניו-יורק ולצדו פועלת מערכת בירושלים, ובין חברי המערכת נמנו במהלך שנות קיום המאסף הרבנים: מאיר שמחה סוקולובסקי, יחיאל שטרנברג, דוד קמנצקי, צבי גרטנר, ויהושע ענבל. קובצי ישורון מאתר HebrewBooks: כרך א', אלול תשנ"ו כרך ב', אדר תשנ"ז כרך ג', אלול תשנ"ז כרך ד', אלול תשנ"ח כרך ה', אדר תשנ"ט כרך ו', אב תשנ"ט כרך ז', אלול תש"ס כרך ח', אדר תשס"א כרך ט', אלול תשס"א כרך י', אדר תשס"ב כרך י"א, אלול תשס"ב כרך י"ב, ניסן תשס"ג כרך י"ג, אלול תשס"ג כרך י"ד, ניסן תשס"ד כרך ט"ו, ניסן תשס"ה כרך ט"ז, אלול תשס"ה כרך י"ז, ניסן תשס"ו כרך י"ח, כסלו תשס"ז כרך י"ט, אלול תשס"ז כרך כ', ניסן תשס"ח כרך כ"א, ניסן תשס"ט כרך כ"ב, ניסן תש"ע כרך כ"ג, אלול תש"ע כרך כ"ד, ניסן תשע"א כרך כ"ה, אלול תשע"א כרך כ"ו, ניסן תשע"ב כרך כ"ז, אלול תשע"ב כרך כ"ח, ניסן תשע"ג כרך כ"ט, אלול תשע"ג כרך ל', ניסן תשע"ד כרך ל"א, אלול תשע"ד כרך ל"ב, ניסן תשע"ה קונטרס המועדים – מפתח לכרכים א–י, תשס"ז, ובתוכו מפתח אישים ופעלם